Държавен вестник, бр. 61, 2014 г., стр. 23

БРОЙ  61	
Д Ъ Р Ж А В Е Н  В Е С Т Н И К 	
СТР.  23  
(2) Българската агенция по безопасност на 
храните е компетентен и координиращ наци­
онален орган по смисъла на чл. 75, параграфи 
1 и 2 от Регламент (ЕО) № 1107/2009. 
(3) Българската агенция по безопасност на 
храните като администратор на лични данни 
обработва събраните данни при осъществя­
ване на дейностите по ал. 1 в съответствие 
с изискванията на чл. 2, ал. 2 от Закона за 
защита на личните данни.
Чл. 4. За осъществяване на дейностите по 
чл. 3, ал. 1 изпълнителният директор на БАБХ 
дава задължителни указания и утвърждава 
образци на заявления, разрешения, удостове­
рения, уведомления, декларации, дневници и 
други по този закон. 
Чл. 5. (1) За извършване на дейностите 
по този закон, за издаване на разрешения, 
удостоверения и сертификати, за извършване 
на контрол, за лабораторни изследвания и в 
други предвидени от закона случаи, както 
и за извършване на услуги на физически и 
юридически лица се събират такси съгласно 
тарифата по чл. 3, ал. 4, съответно ценораз­
писа по чл. 3, ал. 5 от Закона за Българската 
агенция по безопасност на храните. 
(2) Когато процедурите за издаване на 
разрешения, удостоверения и сертификати 
по този закон бъдат прекратени по причини, 
свързани със заявителите, платените такси 
не подлежат на възстановяване. 
Чл. 6. (1) Българската агенция по безопас­
ност на храните създава и поддържа публични 
регистри на: 
1. продуктите за растителна защита, за 
които е издадено разрешение за: 
а) пускане на пазара и употреба; 
б) употреба при извършване на научноиз­
следователска и/или развойна дейност;
в) пускане на пазара и употреба под фор­
мата на готов разтвор;
г) паралелна търговия;
2. продуктите за растителна защита, които 
са преопаковани; 
3. официалните бази на БАБХ и одобре­
ните бази на физически и юридически лица 
за биологично изпитване на продукти за 
растителна защита;
4. лицата, които притежават удостоверение 
за търговия с продукти за растителна защита, 
и на съответните обекти за търговия с про­
дукти за растителна защита; 
5. лицата, които притежават удостоверение 
за преопаковане на продукти за растителна 
защита, и на съответните обекти за преопа­
коване на продукти за растителна защита;
6. лицата, които произвеждат продукти за 
растителна защита на територията на Репуб­
лика България;
7. лицата, които притежават удостоверение 
за внос или въвеждане на партида от неодоб­
рени активни вещества;
8. издадените разрешения за прилагане на 
продукти за растителна защита чрез въздушно 
пръскане;
9. лицата, които извършват специализирани 
растителнозащитни услуги:
а) фумигация на растения, растителни 
продукти и други обекти;
б) третиране с продукти за растителна 
защита на семена за посев;
в) консултантски услуги за интегрирано 
управление на вредители;
10. лицата, които извършват интегрира­
но производство на растения и растителни 
продукти; 
11. лицата, които внасят, произвеждат, 
преработват и отглеждат растения и растител­
ни продукти, подлежащи на фитосанитарен 
контрол, събирателните и разпределителните 
центрове за растения и растителни продукти, 
подлежащи на фитосанитарен контрол, стоко­
вите тържища и пазарите на производители; 
12. лицата, които притежават разрешение 
за внос, притежаване, съхранение и движение 
на карантинни вредители, растения, расти­
телни продукти и други обекти за научни 
изследвания и селекция;
13. лицата, които притежават сертификат 
по чл. 83;
14. регистрираните торове, подобрители 
на почвата, биологично активни вещества и 
хранителни субстрати, за които е издадено 
удостоверение за пускане на пазара и употреба;
15. адювантите, които се пускат на пазара 
и се употребяват.
(2) Регистрите по ал. 1 се публикуват на 
интернет страницата на БАБХ и се актуали­
зират при всяка промяна на вписаните в тях 
обстоятелства.
(3) Регистрите по ал. 1, т. 1 – 3, 6, 7, 12, 14 
и 15 се създават и поддържат от Централно­
то управление (ЦУ) на БАБХ, а регистрите 
по ал. 1, т. 4, 5, 8 – 11 и 13 – от областните 
дирекции по безопасност на храните (ОДБХ).
(4) В ЦУ на БАБХ се водят национални 
регистри, които съдържат данните от регис­
трите на ОДБХ.
(5) Съдържанието на регистрите по ал. 1 и 
редът за воденето им се определят в наредба 
на министъра на земеделието и храните.
Чл. 7. (1) Контролът по прилагането на 
този закон се осъществява от инспекторите 
по растителна защита на БАБХ.
(2) Инспекторите по ал. 1:
1. извършват проверки на растения, рас­
тителни продукти и други обекти, продукти 
за растителна защита, активни вещества, 
адюванти, торове, подобрители на почвата, 
биологично активни вещества и хранителни 
субстрати;
2. поставят под карантина растения и рас­
тителни продукти, площи, складове и други 
обекти;